હિપેટાઈટિસ બી વાઇરસ (વિષાણુ)નો ચેપ લોહી દ્વારા ફેલાય છે. એક વખત શરીરમાં આ વાઇરસ પ્રવેશે પછી તેનું DNA કોઈને કોઈ રૂપે શરીરમાં કાયમ રહી જાય છે અને આ DNAની મદદથી વાઇરસ ગમે ત્યારે રિએક્ટિવેટ થતો હોય છે. આથી જ હિપેટાઈટિસ બી ચેપ લાગેલા દર્દીને લાંબા સમય સુધી સારવાર લેવી પડતી હોય છે. આ વાઇરસ લીવરમાં અને શરીરના તમામ કોષોમાં કે ફ્લૂઇડમાં રહી ઘણી સંખ્યામાં બને છે. લીવરમાં તેઓનું મુખ્ય રહેઠાણ છે અને તેના કારણે દર્દીને બે પ્રકારના એક્યુટ અથવા ક્રોનિક લીવર ફેલ્યર થઈ શકે છે.